નમસ્તે ટ્રમ્પ કાર્યક્રમમાં મોદી અને ટ્રમ્પ

રાજ્યમાં કોરોના ચેપગ્રસ્તોની સંખ્યા છ હજારને પાર પહોંચી ચૂકી છે અને 350થી વધારે મૃત્યુ નોંધાયા છે.

કૉંગ્રેસે ગુજરાતમાં કોરોના સંક્રમણની વણસી રહેલી પરિસ્થિતિ માટે ફેબ્રુઆરીમાં થયેલા નમસ્તે ટ્રમ્પ કાર્યક્રમને જવાબદાર ઠેરવ્યો છે.

કૉંગ્રેસનો આરોપ છે કે અમેરિકાના રાષ્ટ્રપતિ ટ્રમ્પ અમદાવાદની મુલાકાતે આવ્યા હતા એ પહેલાં આરોગ્ય સંબંધિત કટોકટી વિશ્વ સ્વાસ્થ્ય સંગઠન દ્વારા જાહેર કરવામાં આવી હતી પરંતુ ગુજરાત સરકારે બેદરકારી દાખવી છે. 

ભાજપશાસિત ગુજરાત સરકારે આ આરોપોને નકારી કાઢ્યા છે અને કૉંગ્રેસ પર અનેક આક્ષેપો કર્યા છે. 

શું કહ્યું કૉંગ્રેસે?

નમસ્તે ટ્રમ્પ કાર્યક્રમ

ગુજરાત કૉંગ્રેસ પ્રમુખ અમિત ચાવડાએ કહ્યું હતું કે, આ પરિસ્થિતિ માટે નમસ્તે ટ્રમ્પ કાર્યક્રમ જવાબદાર છે કારણકે વિશ્વ સ્વાસ્થ્ય સંગઠન દ્વારા 30 જાન્યુઆરીએ હેલ્થ ઇમર્જન્સી જાહેર કરવામાં આવી હતી. 

એમણે કહ્યું કે, અમેરિકામાં પણ હેલ્થ કટોકટી જાહેર કરવામાં આવી હતી પરંતુ અમદાવાદમાં નમસ્તે ટ્રમ્પ કાર્યક્રમ માટે હજારો લોકો ભેગા કરવામાં આવ્યા હતા અને સ્ક્રિનિંગ કે સાવચેતીના કોઈ પગલાં લેવામાં નહોતા આવ્યા. 

અમિત ચાવડાએ કહ્યું કે, ગુજરાતમાં કોરોના સંક્રમણ બહુ ઝડપથી વધ્યું છે. આ પરિસ્થિતિ માટે નમસ્તે ટ્રમ્પ કાર્યક્રમ જવાબદાર છે કારણકે વિશ્વ સ્વાસ્થ્ય સંગઠન દ્વારા 30 જાન્યુઆરીએ હેલ્થ ઇમર્જન્સી જાહેર કરવામાં આવી હતી. અમેરિકામાં પણ હેલ્થ કટોકટી જાહેર કરવામાં આવી હતી.

તેમણે કોરોના સંક્રમણમાં અમદાવાદની પરિસ્થિતિ ખરાબ હોવાની વાત કરીને કહ્યું કે, 7 ફેબ્રુઆરીના દિવસે દેશના સ્વાસ્થ્ય મંત્રીએ સંસદમાં દેશમાં શું પરિસ્થિતિ ઊભી થઈ શકે તેની વાત કરી. તેમ છતાં આ કાર્યક્રમ થયો. 24 ફેબ્રુઆરીએ ટ્રમ્પ અમદાવાદ આવવાના હતા અને આવ્યા. તેમની સાથે મોટી સંખ્યામાં સુરક્ષા સ્ટાફ અને પ્રતિનિધિઓ પણ આવ્યા હતા. હજારો લોકો વિદેશથી અહીં આવ્યા હતા અને એમનું કોઈ ચેક-અપ અથવા સ્ક્રિનિંગ પણ નહોતું થયું. 

અમિત ચાવડા કહે છે કે, સ્ટેડિયમમાં લાખો લોકોને લાવવામાં આવ્યા અને વિશ્વ સ્વાસ્થ્ય સંગઠનની ગાઇડલાઇન્સ અને અન્ય નિર્દેશોનું પણ પાલન ન થયું. 

અમિત ચાવડાએ કહ્યું કે અહીંથી ગુજરાતમાં કમ્યુનિટી ટ્રાન્સમિશનની શરૂઆત થઈ હતી. 

એ વખતે કોરોના ગુજરાતમાં ન હતો - પ્રદીપસિંહ જાડેજા

ત્યારે ગુજરાત પ્રદેશ કૉંગ્રેસના પ્રમુખ અમુત ચાવડા નિવેદનનો જવાબ આપતા ગુજરાતના ગૃહ... \n\nમને ઉપરના લેખ માટે સારું શીર્ષક આપો.
કોરોના વાઇરસ : 'નમસ્તે ટ્રમ્પથી ગુજરાતમાં કમ્યુનિટી ટ્રાન્સમિશનની શરૂઆત થઈ' - અમિત ચાવડા